b'\n_START_ARTICLE_\nVanai\n_START_PARAGRAPH_\nSkandinav\xc5\xb3 mitologijoje vanai \xe2\x80\x93 vaisingumo diev\xc5\xb3 grup\xc4\x97. Manoma, kad senesni u\xc5\xbe as\xc5\xb3 grup\xc4\x97s dievus, kurie tapo pagrindiniais dievais. Jie buvo vaisingumo, j\xc5\xabros ir klest\xc4\x97jimo dievai. Buvo laikomi turto, derlingumo, taikos glob\xc4\x97jais, o su asais \xe2\x80\x93 vienyb\xc4\x97s ne\xc5\xa1\xc4\x97jais. Vanai buvo burtininkai ir prana\xc5\xa1ai, gerai i\xc5\xa1man\xc4\x97 magijos men\xc4\x85, mok\xc4\x97jo \xc4\xaf\xc5\xbevelgti ateit\xc4\xaf. Buvo manoma, kad deiv\xc4\x97 Fr\xc4\x97ja i\xc5\xa1mok\xc4\x97 asus magijos meno. Vanai praktikavo endogamij\xc4\x85 ir kraujomai\xc5\xa1\xc4\x85, prie\xc5\xa1ingai nei asai, kurie tai draud\xc4\x97. Van\xc5\xb3 kraujomai\xc5\xa1os pavyzdys: Freiras ir Fr\xc4\x97ja buvo Njordo ir jo sesers Nertos (vers. deiv\xc4\x97s Skadi) vaikai. J\xc5\xb3 buvein\xc4\x99 Snoris Sturlusonas vadina Vanaheimu._NEWLINE_Pirmasis karas \xc5\xbeem\xc4\x97je kilo tarp as\xc5\xb3 ir van\xc5\xb3, kai pikta van\xc5\xb3 burtinink\xc4\x97 Gulveiga (Heid\xc4\x97) at\xc4\x97jo pas asus ir tapo \xc5\xa1io karo prie\xc5\xbeastimi. Karas buvo ilgas ir pragai\xc5\xa1tingas, abiem pus\xc4\x97ms gr\xc4\x97s\xc4\x97 sunaikinimas. Ta\xc4\x8diau pavyko sudaryti taik\xc4\x85, tada vanai ir asai apsikeit\xc4\x97 \xc4\xafkaitais. Tokiu b\xc5\xabdu pas asus nukeliavo vanai Njordas su vaikais Fr\xc4\x97ja ir Freiru, kurie taip pat tapo prilyginami asams, o pas vanus nukeliavo asai Henis ir Mimis. Po karo pabaigos \xc5\xbeem\xc4\x97je baig\xc4\x97si aukso am\xc5\xbeius._NEWLINE_Skandinavai praktikavo pasiriktinai as\xc5\xb3, vanir\xc5\xb3 arba abu kultus. Krik\xc5\xa1\xc4\x8dionims buvo ypa\xc4\x8d sunku atversti \xc4\xaf savo religij\xc4\x85 van\xc5\xb3 kulto i\xc5\xa1pa\xc5\xbein\xc4\x97jus. Van\xc5\xb3 kultas dominavo tose vietov\xc4\x97se, kur pagrindinis pragyvenimo \xc5\xa1altinis buvo \xc5\xbevejyba.'